**Aidan Dudas** (s. 15. kesäkuuta 2000 Parry Sound, Ontario, Kanada) on kanadalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä. Dudas laukoo oikealta.

Ura
---

### Seuraura

Dudas aloitti jääkiekkoilun kotikaupungissaan Ontarion Parry Soundissa. Toisin kuin useimmat CHL:ään siirtyneet jääkiekkoilijat, hän ei pelannut vielä lapsena AAA-junioritasolla, sillä Dudasin kotikaupunkia lähin AAA-organisaatio North Central Predators sijaitsi noin 115 kilometrin päässä Orilliassa. Hän siirtyi seuraan lopulta 13-vuotiaana. Dudas pelasi siellä kolmena kautensa tehden yhteensä 115 ottelussa 179 tehopistettä. Kingsville Kings varasi hänet 115. pelaajana GMHL:n varaustilaisuudessa 2015. Dudas valittiin kauden 2015–2016 päätteeksi OMHA ETA:n vuoden pelaajaksi.

Owen Sound Attack varasi Dudasin koko OHL:n varaustilaisuuden kymmenentenä pelaajana kesällä 2016. Hän siirtyi joukkueeseen kaudeksi 2016–2017. Dudas teki siellä tulokaskaudellaan 56 runkosarjaottelussa tehot 8+13=21 ja 17 playoff-ottelussa tehot 3+1=4. Kaudella 2017–2018 hän oli tehoilla 31+34=65 Sound Attackin toiseksi paras maalintekijä Maksim Suškan kanssa sekä kolmanneksi paras pistemies.

Los Angeles Kings varasi Dudasin neljännellä kierroksella 113. pelaajana NHL:n varaustilaisuudessa 2018. Kaudella 2018–2019 hän nousi Owen Sound Attackin OHL-joukkueen varakapteeniksi. Dudas oli tehoilla 26+36=62 joukkueen paras syöttäjä ja hän jakoi sisäisen pistepörssin voiton tammikuussa 2019 London Knightsiin siirtyneen Kevin Hancockin kanssa. OHL-kauden jälkeen huhtikuussa Dudas siirtyi amatööritryout-sopimuksella AHL-joukkue Ontario Reigniin, jossa hän pelasi kuusi runkosarjaottelua tehden kaksi syöttöpistettä. Kaudeksi 2019–2020 Dudas palasi Attackiin, jonka kapteeniksi hän nousi. Dudas oli joukkueen neljänneksi paras pistemies tehoilla 15+38=53.

Joulukuussa 2019 Dudas teki kolmivuotisen NHL-tulokassopimuksen Los Angeles Kingsin kanssa. Syyskuussa 2020 seura lainasi hänet sekä neljä muuta Kingsin tulokassopimuspelaajaa; Alex Turcotten, Tyler Maddenin, Akil Thomasin ja Jacob Inghamin toistaiseksi voimassa olevilla sopimuksilla Saksan DEL-liigan Eisbären Berliniin. Yhteistyön taustalla oli molemmat seurat omistava Anschutz Entertainment Group -yhtiö. Dudas ei kuitenkaan ehtinyt pelata siellä ennen DEL-kauden käynnistymistä. Tammikuun 2021 harjoitusleirin päätteeksi seura lähetti hänet AHL-joukkue Ontario Reignin vahvuuteen. Dudas pelasi siellä koronaviruspandemian lyhentämällä kaudella 2020–2021 37 runkosarjaottelua tehopistein 6+5=11. Kaudella 2021–2022 Dudas pelasi AHL:ssä 61 runkosarjaottelua tehopistein 10+13=23 ja viisi playoff-ottelua tehden kaksi syöttöpistettä. Myös kauden 2022–2023 hän pelasi kokonaan farmissa. Joulukuussa 2022 Kings nosti Dudasin NHL-joukkueensa vahvuuteen, mutta hän ei kuitenkaan pelannut siellä ja Dudas lähetettiin jo seuraavana päivänä takaisin Reigniin.

Heinäkuussa 2023 Dudas siirtyi kauden 2023–2024 kattavalla sopimuksella SM-liigajoukkue Turun Palloseuraan.

### Maajoukkueura

Dudas pelasi alle 20-vuotiaiden MM-kilpailuissa vuonna 2020, jolloin hän voitti maailmanmestaruuden. Dudas pelasi myös alle 18-vuotiaiden MM-kilpailuissa vuonna 2018 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Dudas edusti myös Canada Blackin joukkuetta World U-17 Hockey Challengessa vuonna 2016, jolloin hän toimi joukkueensa varakapteenina ja voitti hopeaa. Dudas oli tehoilla 1+4=5 Canada Blackin paras syöttäjä ja hän jakoi joukkueen sisäisen pistepörssin voiton Allan McShanen ja Adam McMasterin kanssa. Dudas edusti myös Kanadan alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin hän voitti hopeaa.

Muuta
-----

Dudasin isovelipuoli Jackson Kuhn on pelannut puolustajana Suomen ja Saksan alemmissa sarjoissa. Dudasin biologinen äiti kuoli ALS-tautiin, kun Aidan oli nelivuotias.

Dudasilla on unkarilaisia sukujuuria.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Owen Sound Attack | OHL | 56 | 8 | 13 | 21 | 14 | 17 | 3 | 1 | 4 | 6 |
| 2017–2018 | Owen Sound Attack | OHL | 68 | 31 | 34 | 65 | 12 | 11 | 3 | 4 | 7 | 4 | U18 | 3 | 1 | 0 | 1 | 2 |
| 2018–2019 | Owen Sound Attack **(A)** | OHL | 68 | 26 | 36 | 62 | 34 | 5 | 3 | 1 | 4 | 2 |
|  | Ontario Reign | AHL | 6 | 0 | 2 | 2 | 4 | – | – | – | – | – |
| 2019–2020 | Owen Sound Attack **(C)** | OHL | 48 | 15 | 38 | 53 | 28 | – | – | – | – | – | JMM | 7 | 0 | 2 | 2 | 2 |
| 2020–2021 | Ontario Reign | AHL | 37 | 6 | 5 | 11 | 8 | – | – | – | – | – |
| 2021–2022 | Ontario Reign | AHL | 61 | 10 | 13 | 23 | 16 | 5 | 0 | 2 | 2 | 2 |
| 2022–2023 | Ontario Reign | AHL | 72 | 12 | 18 | 30 | 42 | 2 | 1 | 0 | 1 | 5 |
| 4 kautta | yhteensä | AHL | 176 | 28 | 38 | 66 | 70 | 7 | 1 | 2 | 3 | 7 |

Lähteet
-------

* Aidan Dudas The Internet Hockey Databasessa (englanniksi)
* Aidan Dudas Eurohockey-sivustolla (englanniksi)
* Aidan Dudas *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Aidan Dudas *Elite Prospects*. Everysport Media Group AB.  (englanniksi)
2. 1 2  Joyce, Gare: How Aidan Dudas went from Parry Sound rep league to NHL Draft *sportsnet.ca*.  12.10.2018. Rogers Media Inc. Viitattu 27.10.2020. (englanniksi)
3. ↑  Joyce, Gare: Owen Sound Attack Twitterissä *twitter.com*.  4.6.2016. Owen Sound Attack. Viitattu 27.10.2020. (englanniksi)
4. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 27.10.2020. (englanniksi)
5. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 27.10.2020. (englanniksi)
6. ↑  REIGN ADD DUDAS ON ATO *nhl.com/kings*.  3.4.2019. ONTARIO, CA:  Ontario Reign Professional Hockey. Viitattu 27.10.2020. (englanniksi)
7. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 27.10.2020. (englanniksi)
8. ↑  Aidan Dudas Signs Three-Year, Entry-Level Contract with LA Kings *nhl.com/kings*.  28.12.2019. Los Angeles Kings. Viitattu 27.10.2020. (englanniksi)
9. ↑  Dillman, Lisa: Why the Kings are sending five prospects to Germany *theathletic.com*.  22.9.2020. The Athletic Media Company. Viitattu 27.10.2020.
10. ↑  Dooley, Zach: Day 9 Notes - New look to Kings skate + 14 assigned to Ontario *lakingsinsider.com*.  11.1.2021. Los Angeles Kings Hockey Club L.P. Viitattu 12.1.2021. (englanniksi)
11. ↑  Kings Recall Forward Aidan Dudas from Ontario *nhl.com/kings*.  3.12.2022. Los Angeles Kings. Viitattu 31.7.2023. (englanniksi)
12. ↑  Dooley, Zach: Practice 12/4 – Iafallo "available" on trip + Today’s Alignment, Edler’s Character, Goaltending Overview *lakingsinsider.com*.  4.12.2022. Los Angeles Kings Hockey Club L.P. Viitattu 31.7.2023. (englanniksi)
13. ↑  Seppä, Lassi: Aidan Dudas ja Paul DeNaples TPS-paitaan *Jatkoaika.com*.  31.7.2023. Jatkoaika r.y. Viitattu 31.7.2023.
14. ↑  Elite Prospects - Canada Black U17 *eliteprospects.com*. Everysport Media Group AB. Viitattu 27.10.2020. (englanniksi)
15. ↑  Jackson Kuhn *Elite Prospects*. Everysport Media Group AB.  (englanniksi)
16. ↑  NHL Draft connections *visegradhockey.hu*.  25.6.2018. Visegrád Cup. Viitattu 27.10.2020. (englanniksi)

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
21 Fröberg |
26 Korpikoski (**A**) |
27 Dudas |
29 Hakala |
32 Vali |
33 DeNaples |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm